CELEX: 31981R1778
Language: el
Date: 1981-06-30 00:00:00
Title: Κανονισμός (ΕΟΚ) αριθ. 1778/81 τού Συμβουλίου τής 30ής Ιουνίου 1981 περί καθορισμού, γιά τήν περίοδο εμπορίας 1981/82, τής τιμής κατωφλίου γιά τήν ενεργοποίηση τής ενισχύσεως γιά τά πίσα, τά κουκιά καί τά φούλια, καθώς καί τής ελάχιστης τιμής τών προϊόντων αυτών

Avis juridique important

|

31981R1778

Κανονισμός (ΕΟΚ) αριθ. 1778/81 τού Συμβουλίου τής 30ής Ιουνίου 1981 περί καθορισμού, γιά τήν περίοδο εμπορίας 1981/82, τής τιμής κατωφλίου γιά τήν ενεργοποίηση τής ενισχύσεως γιά τά πίσα, τά κουκιά καί τά φούλια, καθώς καί τής ελάχιστης τιμής τών προϊόντων αυτών  

Επίσημη Εφημερίδα αριθ. L 176 της 01/07/1981 σ. 0004

***** ΚΑΝΟΝΙΣΜΟΣ (ΕΟΚ) αριθ. 1778/81 ΤΟΥ ΣΥΜΒΟΥΛΙΟΥ  της 30ής Ιουνίου 1981  περί καθορισμού, για την περίοδο εμπορίας 1981/82, της τιμής κατωφλίου για την ενεργοποίηση της ενισχύσεως για τα πίσα, τα κουκιά και τα φούλια, καθώς και της ελάχιστης τιμής των προϊόντων αυτών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) 1119/78 του Συμβουλίου της 22ας Μαΐου 1978 περί προβλέψεως ειδικών μέτρων για τα πίσα, τα κουκιά και τα φούλια που χρησιμοποιούνται για διατροφή των ζώων (1), και ιδίως το άρθρο 1 παράγραφοι 1 και 4, και το άρθρο 2 παράγραφος 2,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επι- τροπής (4),  Εκτιμώντας:  ότι το άρθρο 1 παράγραφος 2 του κανονισμού (ΕΟΚ) αριθ. 1119/78 προβλέπει ότι πρέπει να καθορισθεί τιμή κατωφλίου για την ενεργοποίηση της ενισχύσεως για τα πίσα, τα κουκιά και τα φούλια για τους πλακούντες σόγιας σε τέτοιο επίπεδο ώστε να επιτρέπεται χρησιμοποίηση χρησιμοποιήση των πίσων, των κουκιών και των φουλίων στις ζωοτροφές, υπό συνθήκες κανονικού ανταγωνισμού με τους πλακούντες, εξασφαλίζοντας συγχρόνως δίκαιο εισόδημα στους παραγωγούς·  ότι αυτή η τιμή κατωφλίου για την ενεργοποίηση της ενισχύσεως για τα πίσα, τα κουκιά και τα φούλια πρέπει να αναφέρεται σε ποιοτικό τύπο ο οποίος να είναι αντιπροσωπευτικός της μέσης ποιότητος των πλακούντων σόγιας που πωλούνται στην κοινοτική αγορά·  ότι το άρθρο 2 του ιδίου κανονισμού προβλέπει τον καθορισμό ελάχιστης τιμής η οποία, λαμβάνοντας υπόψη τις διακυμάνσεις της αγοράς καθώς και τα έξοδα διακινήσεως των εν λόγω προϊόντων από τις ζώνες παραγωγής στις ζώνες μεταποιήσεως, να επιτρέπει στους παραγωγούς να επιτύχουν δίκαιη αμοιβή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1981/82, η τιμή κατωφλίου για την ενεργοποίηση της ενισχύσεως για τα πίσα, τα κουκιά και τα φούλια, που αναφέρεται στο άρθρο 1 του κανονισμού (ΕΟΚ) αριθ. 1119/78, καθορίζεται σε 41,83 ECU ανά 100 χιλιόγραμμα.  2. Αυτή η τιμή αναφέρεται στους πλακούντες σόγιας που έχουν περιεκτικότητα:  - 44 % σε ολικές αζωτούχες ουσίες,  - 11 % σε υγρασία.  Άρθρο 2  Για την περίοδο εμπορίας 1981/82, η ελάχιστη τιμή αγοράς πίσων, κουκιών και φουλίων καθορίζεται σε 24,47 ECU ανά 100 χιλιόγραμμα.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 30 Ιουνίου 1981.  Για το Συμβούλιο  Ο Πρόεδρος  G.BRAKS  (1) ΕΕ αριθ. L 142 της 30. 5. 1978, σ. 8.  (2) ΕΕ αριθ. C 75 της 3. 4. 1981, σ. 24.  (3) ΕΕ αριθ. C 90 της 21. 4. 1981, σ. 101.  (4) Γνώμη διατυπωθείσα στις 25/26 Μαρτίου 1981 (μη δημοσιευθείσα ακόμη στην Επίσημη Εφημερίδα).